Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 2 Pv 332/14/6609	Rimavská Sobota, 6.8.2015
EEČ : 2-49-84-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 6.8.2015, spisová značka 2 Pv 332/14/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
sa v skúšobnej dobe určenej uznesením prokurátora Okresnej prokuratúry Rimavská Sobota sp.zn. 2 Pv 332/14/6609 z 11.07.2014, ktorým podľa § 216 ods. 1 Tr. poriadku podmienečne zastavil trestné stíhanie, osvedčil.
	Podľa ustanovenia 	§ 217 ods. 4 Tr. por. právoplatnosťou tohto rozhodnutia, alebo uplynutím lehoty uvedenej v odseku 2, nastávajú účinky zastavenia trestného stíhania ( § 9 ods. 1 písm. e) Tr. por.). 

XXXXX
dňa 21.02.2014 v popoludňajších hodinách v obci XXXXX, z neoplotených priestorov roľníckeho družstva odcudzil rôzne druhy kovového materiálu o hmotnosti 20 kg, pričom počas odvozu železa bol zadržaný hliadkou Obecnej polície XXXXX, čím poškodenému Roľníckemu družstvu XXXXX spôsobil škodu vo výške 2,40 €, a tohto skutku sa dopustil napriek tomu, že v blokovom konaní mu dňa 07.02.2014  za priestupok podľa § 50 ods. 1 zák. č. 372/1990 Zb. o priestupkoch bola uložená pokuta vo výške 20 € policajtom OO PZ XXXXX ktorú na mieste nezaplatil. 

Uznesením prokurátora Okresnej prokuratúry Rimavská Sobota zo dňa 6.8.2015, spisová značka 2 Pv 332/14/6609, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Rimavskej Sobote sp.zn. 2 Pv 332/14/6609 z 11.07.2014 bolo podľa § 216 ods. 1 Tr. por. podmienečne zastavené trestné stíhanie obv. XXXXX, nar. XXXXX v XXXXX, bytom XXXXX, XXXXX pre prečin krádeže podľa § 212 ods. 2 písm. f) Tr. zák., ktorého sa dopustil tak, že dňa 21.02.2014 v popoludňajších hodinách v obci XXXXX, z neoplotených priestorov roľníckeho družstva odcudzil rôzne druhy kovového materiálu o hmotnosti 20 kg, pričom počas odvozu železa bol zadržaný hliadkou Obecnej polície XXXXX, čím poškodenému Roľníckemu družstvu XXXXX spôsobil škodu vo výške 2,40, pričom tohto skutku sa dopustil napriek tomu, že v blokovom konaní mu dňa 07.02.2014 za priestupok podľa § 50 ods. 1 zák. č. 372/1990 Zb. o priestupkoch bola uložená pokuta vo výške 20 € policajtom OO PZ XXXXX ktorú na mieste nezaplatil. 
	Podľa § 216 ods. 2 Tr. por. bola obv. XXXXX určená skúšobná doba podmienečného zastavenia trestného stíhania na 12 mesiacov. Toto rozhodnutie nadobudlo právoplatnosť dňa 18.07.2014. 
	Po skončení určenej skúšobnej doby, ktorá začala právoplatnosťou rozhodnutia o podmienečnom zastavení trestného stíhania bolo zistené, že obv. XXXXX viedol riadny usporiadaný život a nespáchal žiadny skutok, ktorý by napĺňal zákonné znaky trestného činu alebo priestupku.
	Na základe uvedených skutočností je možné usudzovať, že samotné trestné stíhanie obv. XXXXX postačilo na jeho prevýchovu a preto bolo potrebné rozhodnúť tak, ako je vo výrokovej časti tohto uznesenia uvedené. 

Poučenie:
Proti tomuto  uzneseniu je  prípustná sťažnosť, ktorú možno podať   do   troch  dní  od  jeho   oznámenia     na   Okresnú   prokuratúru v Rimavskej Sobote.   O  sťažnosti bude  rozhodovať prokurátor   Krajskej    prokuratúry v Banskej Bystrici.  Sťažnosť má odkladný účinok.  

JUDr. Ladislav Šupena
prokurátor